Ehdotus Euroopan parlamentin ja neuvoston päätökseksi Euroopan kulttuuripääkaupunki -tapahtumaa koskevan yhteisön aloitteen perustamisesta /* KOM/97/0549 lopull. - COD 97/0290 */



Virallinen lehti nro C 362 , 28/11/1997 s. 0012



Ehdotus Euroopan parlamentin ja neuvoston päätökseksi Euroopan kulttuuripääkaupunki -tapahtumaa koskevan yhteisön aloitteen perustamisesta (97/C 362/09) (ETA:n kannalta merkityksellinen teksti) KOM(97) 549 lopull. - 97/0290(COD) (Komission esittämä 30 päivänä lokakuuta 1997) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 128 artiklan, ottavat huomioon komission ehdotuksen, ottavat huomioon alueiden komitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että Eurooppa on koko historiansa ja olemassa olonsa ajan ollut erityisen rikkaan ja monipuolisen kulttuurikehityksen keskus ja kaupungistumisella on ollut tärkeä osa Euroopan kulttuurien muodostumisessa ja leviämisessä, EY:n perustamissopimuksen (128 artikla) mukaisen Euroopan yhteisön toimivallan laajentaminen myös kulttuurin alueelle edellyttää yhteisön johtaman kulttuurin edistämistoiminnan asettamista uudelle oikeusperustalle perustamissopimuksessa yhteisölle asetettujen tavoitteiden ja keinojen mukaisesti, neuvostossa koolla olleet kulttuuriasioista vastaavat ministerit hyväksyivät 13 päivänä kesäkuuta 1985 päätöslauselman vuosittaisen yhteisön tukeman Euroopan kulttuuripääkaupunki -tapahtuman järjestämisestä, minkä tärkeimpänä tavoitteena oli "antaa eurooppalaisille mahdollisuus päästä osallisiksi kyseessä olevan maan, alueen tai kaupungin kulttuurista", Euroopan parlamentti esitti komissiolle pyynnön jo Kaleidoskooppi-ohjelmasta 7 päivänä huhtikuuta 1995 antamaansa lausuntoa (1) edeltäneissä keskusteluissa Euroopan yhteisön perustamissopimuksen 128 artiklaan perustuvan Euroopan kulttuuripääkaupunki -erityisohjelman perustamisesta vuoden 2000 jälkeen, Euroopan kulttuuripääkaupunkia koskevan yhteisön aloitteen on vastattava perustamissopimuksessa määriteltyjä tavoitteita ja käytettävä siinä tarkoitettuja keinoja 128 artiklassa säädettyjen ehtojen mukaisesti, vastauksena 128 artiklassa esitettyihin toimintaperiaatteisiin on joka vuosi aiheellista nimetä Euroopan kulttuuripääkaupunki, jonka tehtävänä on toteuttaa Eurooppaa kiinnostavan erityisaiheen pohjalta kulttuurihanke tarvittaessa yhdessä muiden eurooppalaisten kaupunkien kanssa, on aihetta lopettaa samalla Euroopan kulttuurikuukausi -tapahtuma, tähän saakka yhteisön avustusta on myönnetty Euroopan kulttuuripääkaupungille ja Euroopan kulttuurikuukaudelle Kaleidoskooppiohjelmasta, ja että tämä ohjelma päättyy vuonna 1998 (2), neuvosto 30. kesäkuuta 1997 antamallaan päätöksellä komissiota EY:n perustamissopimuksen 152 artiklan nojalla tekemään tutkimuksen ennen kuin toukokuuhun 1998 mennessä esitetään ehdotukset yhteisön kulttuuriohjelmaksi, johon Euroopan kulttuuripääkaupunki -tapahtuma yhdistetään rahoitusjärjestelyineen, OVAT TEHNEET TÄMÄN PÄÄTÖKSEN: 1 artikla Yhteisö panee täytäntöön aloitteen, jonka nimi on "Euroopan kulttuuripääkaupunki". Tämän aloitteen tarkoituksena on lisätä kulttuurien rikkauden, erilaisuuden ja yhteisten ominaispiirteiden arvostusta eurooppalaisten keskuudessa ja auttaa unionin kansalaisia tuntemaan toisensa paremmin. 2 artikla Euroopan kulttuuripääkaupunki nimitetään vuodesta 2002 lähtien seuraavien edellytysten mukaisesti: - asianomaiset jäsenvaltiot toimittavat Euroopan komissiolle kolme vuotta ennen tapahtuman alkua soveltuvan kaupungin tai kaupunkien hakemukset kyseistä vuotta varten 3 artiklassa esitetyllä tavalla; - komissio kutsuu koolle valintalautakunnan, joka on nimetty antamaan lausunto esitetyistä hakemuksista tämän toimen tavoitteiden ja erityispiirteiden mukaisesti. Valintalautakunta koostuu tunnetuista riippumattomista henkilöistä, joiden määrä on seitsemän. Näistä kaksi nimittää Euroopan parlamentti, kaksi neuvosto, kaksi komissio ja yhden alueiden komitea. Valintalautakunta antaa lausuntonsa komissiolle; - komission ehdotuksesta ja Euroopan parlamentin annettua asiasta lausunnon neuvosto nimeää määräenemmistöpäätöksellä Euroopan kulttuuripääkaupungin kyseiseksi vuodeksi. 3 artikla Hakemuksiin on sisällyttävä Eurooppaa kiinnostavaan erityisaiheeseen liittyvä eurooppalainen kulttuurihanke, joka perustuu pääasiallisesti kulttuuriyhteistyöhön EY:n perustamissopimuksen 128 artiklan tarkoittamien tavoitteiden ja toimien mukaisesti. Hanke voidaan toteuttaa yhdessä muiden Euroopan kaupunkien kanssa. Hakemuksissa on erityisesti täsmennettävä, millä tavoin - valitun aiheen puitteissa - eurooppalainen hakijakaupunki aikoo: - lisätä sellaisten eurooppalaisille yhteisten kulttuurivirtausten arvostusta, joita se on innoittanut tai joihin se on huomattavasti myötävaikuttanut, - edistää tapahtumia ja kulttuurihankkeita, joihin osallistuvat unionin muiden jäsenvaltioiden kulttuuritoimijat ja jotka johtavat kestävien kulttuuriyhteistyöhankkeiden perustamiseen, - varmistaa, että unionin kansalaiset ottavat toimet vastaan, ja edistää suunniteltujen toimien levittämistä multimedian ja monikielisen lähestymistavan avulla, - edistää Euroopan kulttuurien ja muun maailman kulttuurien välistä vuoropuhelua. 4 artikla Tähän aloitteeseen voivat osallistua Euroopan talousalueen maat, Keski- ja Itä-Euroopan assosioituneet maat, Kypros sekä ne muut Euroopan maat, jotka ovat tehneet yhteisön kanssa yhteistyösopimuksia, joihin kuuluu kulttuuria koskeva lauseke. 5 artikla Komissio on vastuussa aloitteen täytäntöönpanosta. Se valmistaa joka vuosi arviointikertomuksen edellisenä vuonna saavutetuista tuloksista. Tämä kertomus toimitetaan parlamentille, neuvostolle ja alueiden komitealle. 6 artikla Aloite ja sen sisältämät tarkat menettelyjä koskevat ohjeet sekä hakemusten toimittamiselle asetetut määräajat julkaistaan Euroopan yhteisöjen virallisen lehden C-sarjassa. 7 artikla Tämä päätös tulee voimaan . . . (1) Katso Parlamentin jäsen Augiasin kertomus EP 211/116 lopullinen 27.3.1995. Komission muutettu ehdotus KOM(95) 373 lopullinen 28.7.1995, Päätös N:o 719/96/EY (Toteama N:o 11), jolla perustetaan eurooppalaisen mittakaavan mukainen taiteellisten ja kulttuuritoimintojen tukiohjelma (Kaleidoskooppi). (2) Katso 29.3.1996 annettu Euroopan parlamentin ja neuvoston päätös N:o 719/96/EY Kaleidoskooppiohjelman perustamisesta (toimi 4). LIITE Yhteisön Euroopan kulttuuripääkaupunki -aloite Osallistumisedellytykset Edistääkseen kulttuurin leviämistä, unionin kansalaisten keskinäistä tuntemusta sekä Euroopan kulttuuritoimijoiden välistä yhteistyötä ja vuorovaikutusta yhteisö tukee Euroopan kulttuuripääkaupunki -aloitetta. Tästä syystä yhteisö järjestää aloitteen seuraavien yksityiskohtaisten sääntöjen mukaisesti: 1. Aloitteeseen kuuluu yhden kaupungin nimeäminen vuosittain Euroopan kulttuuripääkaupungiksi 1 artiklan tavoitteiden mukaisesti. Nimeäminen tapahtuu esitettyjen hakemusten perusteella, joihin sisältyy eurooppalaisittain kiinnostavaan erityisaiheeseen liittyvä kulttuurihanke, joka voidaan toteuttaa yhdessä muiden Euroopan kaupunkien kanssa ja joka perustuu pääasiallisesti kulttuuriyhteistyöhön EY:n perustamissopimuksen 128 artiklan tarkoittamien tavoitteiden ja toimien mukaisesti. Tämä eurooppalainen kulttuurihanke koostuu seuraaviin piirteisiin perustuvista erityistoimista: - niiden yhteisten kulttuurivirtausten hyödyntäminen, joiden muodostumisessa kaupungilla on ollut erityinen osa, - sellaisten kulttuuritapahtumien ja -teosten (musiikki, tanssi, teatteri, kuvaamataide, elokuva jne.) toteuttaminen, jotka korostavat kaupungin omaa kulttuuria ja yhdistävät unionin jäsenvaltioiden muiden kaupunkien kulttuuritoimijoita tarkoituksena saada aikaan kestävää yhteistyötä, - kaupungin historian ja kulttuurin kannalta merkittävien henkilöiden ja tapahtumien esille tuominen unionin kansalaisten keskuudessa, - kaupungille ominaisen irtaimen ja kiinteän kulttuuriperinnön sekä kulttuuriteosten saatavuutta ja niistä tiedottamista koskevien aloitteiden toteuttaminen, - tiedon jakaminen eurooppalaisille toisinaan vähemmän tunnetusta kulttuuriperinnöstä, joka on laatunsa vuoksi huomionarvoinen, - erityisten kulttuurihankkeiden toteuttaminen, jotka edistävät nuorten pääsyä osallisiksi kulttuuritarjonnasta, - erityisten kulttuurihankkeiden toteuttaminen, joiden tarkoituksena on lujittaa sosiaalista yhteenkuuluvuutta, - ohjelmaan kuuluvien toimien tunnetuksi tekeminen erityisesti multimedian ja audiovisuaalisten välineiden sekä monikielisen lähestymistavan avulla, - kulttuurin edistämistä ja hallinnointia koskevien aloitteiden toteuttaminen, - taloudellisen toiminnan, erityisesti työllisyyden ja matkailun kehitykseen myötävaikuttaminen, - tarve kehittää laadukasta ja uutta luovaa kulttuurimatkailua (vaihtoehtoiset matkailumuodot, uudet tavat hallita matkailijavirtoja, asianomaisten toimijoiden keskinäiset uudet yhteistyömuodot) ottaen huomioon sen merkityksen, joka tällä on kulttuuriperinnön kestävän hoidon varmistamisessa, kävijöiden toivomusten (vastaanotto, opastus, tiedotus, majoitus) samoin kuin paikallisväestöjen toivomusten (elämän laadun, ympäristön ym. kunnioittaminen) toteuttamisessa, - Euroopan kulttuurien ja maailman muiden kulttuurien välistä vuoropuhelua edistävien aloitteiden toteuttaminen. 2. Jäsenvaltiot osoittavat ehdokkuutta koskevat hakemuksensa Euroopan komissiolle Euroopan yhteisöjen virallisessa lehdessä julkaistulla lomakkeella. Hakemukseen sisältyy eurooppalaisittain kiinnostavan erityisaiheen esittely, johon kaupungin kulttuurihanke perustuu, yksityiskohtainen kuvaus kehitettävistä erityistoimista (katso edellä oleva 1 kohta), jotka vastaavat 3 artiklan ehtoja, arvioidut kustannukset ja tuotto, kyseessä olevien jäsenvaltioiden rahoitusosuus sekä odotetut tulokset. 3. Kyseessä olevat jäsenvaltiot esittävät hakemuksensa kolme vuotta ennen vuosittain järjestettävän tapahtuman suunniteltua alkamisajankohtaa. Euroopan kulttuuripääkaupunkien nimittämispäätökset tehdään sinä vuonna, jona ehdokkaat on ilmoitettu. 4. Kaupunkien hakemuksissa on oltava tasapainoinen rahoitussuunnitelma, josta ilmenee hankkeen toteuttamiseen tarvittava rahoitus.